Die katedraal se kripte, ook Lower Church of Laer Kerk genoem. Dit het teen die middel van die 13de eeu ontstaan as 'n meer gepaste laaste rusplek vir Sint Kentigern, 'n vroeg-Middeleeuse biskop van Glasgow aan wie die katedraal gewy is
Latere toevoegings sluit die kerktoring en die gebrandskilderde vensters in. Die oorspronklike kerktoring was 'n houtkonstruksie wat in die vroeë 15de eeu deur 'n bliksemslag aan die brand gesteek en vernietig is. In die volgende dekades het die huidige toring en sy agthoekige spits ontstaan. Die sogenaamde Millennium Window in die kerkskip se noordmuur is op 3 Junie 1999 deur Haar Koninklike Hoogheid Prinses Anne ingewy.